**[[1]](#footnote-1)1. melléklet**

Megállapodás helyettes szülői jogviszony létesítéséről

mely létrejött egyrészt a **Szatmári Egyesített Szociális és Egészségügyi Alapellátási Intézmények Gyermekjóléti Szolgálata** 4700 Mátészalka, Szalkai L.u.2/a. mint működtető és

név: …………………………………….. /leánykori: ………………………./

születési hely, idő: ………………………………………….

anyja neve: …………………………………………

lakcím: ……………………………………………………………

adószáma: …………………………………….

mint helyettes szülők között határozatlan időre a csatolt dokumentumok alapján.

**I. A helyettes szülő kötelezettségei:**

A helyettes szülő vállalja, hogy saját háztartásában, maximum tizenkettő plusz hat hónapig, egy időben maximum 2 gyermek nevelését, teljes körű gondozását ellátja oly módon, hogy az a gyermek testi, érzelmi, erkölcsi fejlődését elősegítse és személyisége lehető legteljesebb kibontakozását szolgálja.

Teljes körű gondozása keretében a helyettes szülő biztosítja:

* a napi ötszöri a gyermek életkorának megfelelő egészséges étkezést.
* betegség estén az orvos utasításainak pontos betartását.
* a ruházat tisztítását, javítását.
* az elhasználódott felszerelések és ruházat pótlását.
* a mindennapos tisztálkodáshoz, testápoláshoz szükséges feltételeket, tisztálkodási, testápolási szereket, textíliákat.

- a kapott ellátásokból a tandíjat, tankönyveket, tanszereket, felzárkóztatást, tehetséggondozást, képességfejlesztést.

- másokkal, vérszerinti családtagokkal való kapcsolattartást és költségeit (utazás, posta, telefonálás.)

- a nyugodt tanulást, pihenést és kulturált szabadidős tevékenységet.

- 3 év feletti gyermeknek havi zsebpénzt az ellátmányból (3-10 évesnek az öregségi nyugdíj 5 %-a, 10-14 évesnek 13 %-a, 14 év felett 18 %-a.

Az átmeneti gondozás kezdetéről a helyettes szülő értesíteni köteles az illetékes gyermekjóléti szolgálatot.

Gondoskodik a gyermek kötelező oktatásban való részvételéről, kapcsolatot tart az oktatási intézménnyel.

A gyermek életkorától függően felkészíti a gyermeket az önálló életvezetésre és alapvető személyes ügyeinek intézésére, elősegíti a gyermek pályaválasztását, illetve a munkába állásra való felkészülését.

A helyettes szülő a működtetővel és lehetőség szerint a vérszerinti szülővel közösen elkészíti a nála elhelyezett gyermekegyéni gondozási, nevelési tervét és annak megfelelően segíti, biztosítja a gyermek vérszerinti családjával való kapcsolattartást.

A helyettes szülő részt vesz a félévente szervezett továbbképzésen.

A helyettes szülő köteles tájékoztatnia működtetőt, ha az I. pontban meghatározott feladat ellátásában, - bármely gyermek esetében - tartósan akadályoztatva van. A gyermek és a fiatal felnőtt tanulmányainak megkezdéséről, befejezéséről, megszakításáról. Arról, ha a gyermek, fiatal felnőtt munkaviszonyt létesít, továbbá a gyermek keresetéről.

A helyettes szülői jogviszony fennállását nem érinti, ha gyermek, fiatal felnőtt - függetlenül a távollét időtartamától - átmenetileg a helyettes szülő háztartásán kívül tartózkodik (diákotthon, kollégium, katonai szolgálat, üdülés, gyógyintézeti kezelés, ill. egyéb indokolt távollét esetén.)

A napközbeni ellátás keretében, valamint a kollégiumban illetve diákotthonban biztosított gyermekétkeztetésért a személyi térítési díjat a helyettes szülő fizeti meg a kapott ellátásokból.

**II: A működtető feladatai**:

Szükség szerinti alkalommal, de legalább három hetente látogatja a helyettes szülő családot, tájékozódik a gondozott gyermek helyzetéről, fejlődéséről, a helyettes szülőnek a gyermek gondozásával, nevelésével kapcsolatos tapasztalatairól, esetleges problémáiról.

Tanácsadás keretében a helyettes szülő segítése a gondozott gyermekkel kapcsolatos problémák megoldásában, szükség esetén a helyettes szülő illetve a gyermek megfelelő szakemberhez történő irányítása.

A gyermek hozzátartozóival kapcsolattartás segítése.

Biztosítja a helyettes szülőknek a félévente legalább 6 órában történő továbbképzését.

A működtető a helyettes szülő tanácsadón keresztül folyamatosan ellenőrzi a helyettes szülők tevékenységét:

a./ az ellenőrzés keretében vizsgálja, hogy a helyettes szülő megtesz-e mindent a gondozott gyermek harmonikus fejlődése érdekében, továbbá, hogy a gyermek ellátására kapott nevelési díjat, illetve ellátmányt a gyermekre fordítja-e.

b./ ha a helyettes szülő a gyermek nevelése, ellátása során meg nem engedett nevelési módszereket alkalmaz, - így különösen, ha bántalmazza, élelmezését megvonja, ha a gyermek gondozását, nevelését elhanyagolja, illetőleg ha a gyermek ellátásához biztosított juttatásokat nem a gyermek szükségleteire fordítja, a működtető megkeresi a jegyzőt, vagy a gyámhivatalt a gyermek -új gondozási helyének kijelölése érdekében és ezzel egyidejűleg a megállapodás felmondását kezdeményezi.

**III: A helyettes szülő díjazása**:

A helyettes szülőt munkájáért a gyermek tényleges gondozásának idejére helyettes szülői díj illeti meg, melynek összege ellátott gyermekenként a külön jogszabályban meghatározott összeg.

A helyettes szülőnek a gyermek tényleges gondozási idejére nevelési díj, - amelynek összege a mindenkori nyugdíjminimum 120 %-a, - valamint külön ellátmány, - amely a nevelési díj 25 %-a jár. Ezen összegeket a gyermek gondozásával, nevelésével kapcsolatos kiadásokra kell fordítani. A nevelési díj és a külön ellátmány felhasználásáról naplót kell vezetni, a 2000.- Ft feletti kiadásokról számlát kell mellékelni.

A működtető a helyettes szülői díjat, külön ellátmányt, nevelési díjat minden hó 10 napjáig átutalja a helyettes szülő számlájára.

A helyettes szülői jogviszony akkor lép életbe, amikor a helyettes szülőhöz ténylegesen beköltöztetésre kerül a gyermek. A fenti jogok és kötelezettségek a gondozás tényleges időtartamára érvényesek. Az alapszerződést minden elhelyezett gyermek estében, az egyéni elhelyezési, gondozási, nevelési tervnek megfelelően, személyre szabottan ki kell egészíteni.

A helyettes szülői jogviszony közös megegyezéssel vagy felmondással abban az estben szűnik meg, ha:

* a meghatározott időre kötött szerződés határozott időtartama lejár.
* a helyettes szülőtől eltávoztak a gyermekek és az azt követő hat hónapon belül újabb gyermek nem kerül gondozásba.
* a helyettes szülő megbetegszik, vagy meghal.
* az átmeneti gondozás során felmerül a gyermek veszélyeztetettsége és szülői jóváhagyással új helyettes szülőt jelölnek ki.
* a helyettes szülő bűncselekményt követ el.
* előre nem látott ok miatt a körülményekben olyan jellegű változás áll be, ami akadályozza a megállapodásban rögzítettek teljesülését.
* a működtető jogutód nélkül megszűnt.

20 . ……………………………….

 ……………………………... …………………………………

 helyettes szülő működtető

1. Az 1. mellékletet módosította a 6/2014.(IV.28.) önkormányzati rendelet, hatályba lépett 2014. május 1. napján. [↑](#footnote-ref-1)